Jógvan Skorheim

Hann hevur verið borgarstjóri í Klaksvíkar kommunu frá 2013 til 2020. Hann var býráðslimur og varaborgarstjóri í Klaksvíkar Býráð 2008-2012. Á løgtingsvalinum 2011 fekk hann við 245 atkvøðum næstflestar atkvøður á lista D fyri Sjálvstýrisflokkin. Tá flokkurin kom í samgongu, og valdi tingmaðurin, Kári P. Højgaard gjørdist innlendismálaráðharri, tók Jógvan sæti á Føroya Løgtingi. Okkurt tíðarskeið tók hann farloyvi úr Løgtinginum, og Kristianna Winther Poulsen tók sæti. Tá Kári P. Højgaard varð uppsagdur sum landsstýrismaður og tók sæti aftur á tingi, fór Jógvan Skorheim úr Løgtinginum aftur. Á løgtingsvalinum 2015 varð hann valdur í Løgtingið sum tann fyrstvaldið hjá Sjálvstýrisflokkinum. Hann luttók í samgongusamráðingunum millum fýra flokkar, Javnaðarflokkin, Tjóðveldi, Framsókn og Sjálvstýrisflokkin, men hann og flokkur hansara valdu at taka seg úr samráðingunum og at vera í andstøðu. Klaksvíkar býráð samtykti, at tey ikki vildu geva Jógvan Skorheim loyvi til at røkja bæði borgarstjórasessin og løgtingsessin í senn, Jógvan boðaði sama kvøld frá, at so valdi hann borgarstjórastarvið framum og segði løgtingsessin frá sær, so leingi hann var borgarstjóri.  

 Løgtingsnevndir 
 2011-2013 Limur í Vinnunevndini
 2011-2013 Varalimur í Fíggjarnevndini

 Nevndarsessir í Klaksvíkar Býráð 
 2008-2012 Formaður í Mentanarnevndini
 2008-2012 Limur í Fíggjarnevndini
 2008-2012 Limur í Teknisku Nevnd

 Keldur 

 Ávísing úteftir 
 Sjalvstyri.fo 

Bólkur:Føroyskir politikarar
Bólkur:Føðingar í 1982
Bólkur:Løgtingslimir
Bólkur:Politikarar úr Sjálvstýrisflokkinum
Bólkur:Klaksvíkingar